REPAIR Impact Fund

REPAIR Impact Fund er en fond finansieret af Novo Holdings A/S med opstart i februar 2018, der har til hovedformål at investere og forske i nye metoder og løsninger i kampen mod antibiotikaresistente bakterier eller såkaldte "super-bakterier". REPAIR Impact Fonden har tilknyttet 1 milliard kroner til investering, henover en 5-årig periode, i projekter og virksomheder der specialiserer sig indenfor forskning og bekæmpelse af den stigende trussel fra antibiotikaresistens.

Formål: Bekæmpe Antibiotikaresistens 

Fonden målretter sig investering i tidlige stadier af startup-virksomheder, biotekvirksomheder og projekter med fokus på udviklingen af nye medicintyper som kan hjælpe med at komme antibiotikaresistens til livs. Repair Impact Fonden prioriterer at hjælpe forskning og virksomheder, som arbejder med sygdomsfremkaldende patogener der ifølge WHO (World Health Organization), er vurderet til at udgøre de farligste patogener lige nu.

Antibiotikaresistens: En stigende trussel mod folkesundheden 

Antibiotikaresistens udgør en voksende trussel mod folkesundheden og moderne medicin på verdensplan, grundet en øget vækst i infektioner som er resistente overfor ordinær antibiotika samt de såkaldte "last-resort antibiotics". Indenfor de seneste ti år, har der været en forøget vækst i multiresistente bakterier som vanskeliggør behandlinger og rammer især nyfødte, ældre og folk med svækket immunforsvar.Udbredelsen af antibiotikareistens skyldes bl.a., et stigende overforbrug af antibiotika til behandling almene infektioner blandt befolkninger. Antibiotikaresistens er anslået til, på verdensplan, at dræbe cirka 700.000 personer årligt grundet infektioner som er resistente overfor de lægemidler vi har i dag. Det er anslået, at der dør 33.000 mennesker årligt i EU og EEA (EU + Island, Liechtenstein og Norge). Alene i EU's 28 medlemsslande er det anslået, at 28.000 mennesker årligt dør fra antibiotikaresistens.

Navn, oprindelse og investeringsfokus 
Fonden er blevet etableret med en kapital på 1 milliard kroner som skal bruges til at investere i cirka 20 firmaer henover 5 år, i kampen mod antibiotikaresistens.

Investeringsfokus ligger primært i EU og USA. Fondens navn (REPAIR Impact Fund) er et akronym af ordene "Replenishing and Enabling the Pipeline for Anti-Infective Resistance".

Investeringer 

 2020: IBT Vaccines: Amerikansk biopharma selskab i Rockville, MD, målrettet nye vacciner og behandlinger af bl.a. stafylokokker.
2020: Mutabilis: Fransk biopharmaselskab målrettet udviklingen antibiotika mod Gram-Gram negative infektioner.
2019: Spero Therapeutics, Inc: Amerikansk biopharmaselskab i Cambridge, Massachusetts, målrettet behandlinger mod multi-drug-resistant (MDR) bakterier og infektioner.
2019: Curza: Amerikansk biotekselskab Salt Lake City, Utah med fokus på bekæmpelse af bakterier resistente overfor antibiotika.
2018: MinervaX: Dansk biotekselskab som fokuserer på vacciner mod Group B Streptococci (GBS). Investering: €3,5 mio. (DKK 26,9 mio).
 2018: Polyphor: Schweizisk biotekselskab som udvikler nye typer af antibiotika. Investering: 45 mio. kroner
 2018: Entasis Therapeutics (NASDAQ: ETTX): Amerikansk baseret biotekselskab som udvikler nye former for inhibitorer der skal ramme multiresistente infektioner indenfor gruppen Pseudomonas Aeruginosa. Investering: $10mio. (ca. DKK 65 millioner).
 2018: Procarta Biosystems: UK-baseret biotekselskab der fokuserer på udviklingen af antibakterielle behandlinger. Investering: €1,5mio.

Fondens administration 
REPAIR Impact Fonden ejes af Novo Holdings A/S og administreres af en videnskabelig bestyrelse (Scientific Selection Board) som har til formål at udvælge investeringer.

REPAIR Impact Fondens Videnskabelig bestyrelse (Scientific Selection Board) består af følgende individer:

 Aleksandar Danilovski - Chief Scientific Officer, Xellia Pharmaceuticals
 Bruce Montgomery - CEO Avalyn Pharma
 Gerald B. Pier - Professor of Medicine (Microbiology and Immunobiology)
 John Rex - Chairman of Board
 Liam Ratcliffe - Managing Director at New Leaf Venture Partners
 Lloyd Czaplewski - Ph.D. FRSC
 Lloyd Payne - Executive Vice President Anti-infectives, Evotec
 Lynn L. Silver - Owner of LL Silver Consulting, LLC
 Ruben Tommasi - Chief Scientific Officer, Entasis Therapeutics
 Ursula Theuretzbacher - Founder of the Center for Anti-Infective Agents (CEFAIA)

Novo Holdings A/S management tilknyttet REPAIR Impact Fund:

 Alex Engel - Partner, Novo Holdings A/S
 Emanuelle Coutanceau - Partner, Novo Holdings A/S
 Søren Møller - Managing Partner, Novo Holdings A/S

Referencer og kilder

Referencer 

Novo Nordisk